《田园四时 其二 冬》
宋代·华镇

朔风吹水成冰坚，风壮冰坚白于练。霰雪还随密雨来，转眼纷纷满沟垾。

陈根冻烂还为土，土落田中肥一半。霜镰去手即须耕，敢望东风待冰泮。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。